龍子明

龍子明，香港親中派政治人物兼保險界人士，依家係宏利金融高級行政區域總監。

佢不時獲邀請分享壽險經營之道同心得，喺內地曾出版兩本有關保險題材嘅書籍，包括《致勝》同《守正出奇》。

早年生涯 
佢曾經喺一次訪問入面睇到自己以前好反叛，成績又差，差啲誤入岐途，中三個陣甚至被踢出校，但去到第二間學校就好彩得到其他老師嘅重視，之後成績有進步，高中畢業後就投考懲教署，期間半工讀喺樹仁學院完成法律及行政專業高級文憑。去到1990年，佢離開政府投身保險界。

參與之團體及志願社會服務 

中國人民政治協商會議全國委員會委員 (2005年到依家)
 香港樹仁大學校董(2006年到依家)
 香港青年交流促進聯會創會主席(2009年-2013年)
 港台青年交流促進會主席(2011年-2012年)
 香港學生活動委員會創會主席(2013年到依家)
 香港學生活動基金會創會主席(2013年到依家)
 香港廣東社團總會常務副主席兼秘書長(2019年至今)
 香港中華總商會選任會董
 香港工商總會特邀榮譽會長

政治主張 

佢係香港親中派人士，曾經公開支持北京未經諮詢或香港人同意強行訂立嘅《港版國安法》，對於一啲指《港版國安法》可能損害香港人權利嘅說法，佢甚至揚言「宜緊不宜鬆」。

選舉經歷 
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

曾獲頒授的勳銜 

1995年 - 香港十大傑出青年
 2001年 - 香港特別行政區政府榮譽勳章
 2008年 - 香港特別行政區政府太平紳士
 2014年 - 香港特別行政區政府銅紫荊星章

家庭 
佢已經結咗婚。兒子龍允生不時同佢一齊接受一啲媒體嘅訪問。

香港建制派人士